Document ID: /fineweb-2-swissfilter-quality_10-filterrobots/filtered/02821.jsonl.gz/21

Država i religija
Religiozna neutralnost države je ključan temelj koji osigurava religioznu slobodu pojedinca. Na federalnom nivou, Švicarska se stoga definira kao sekularna država. Konfederacija ne održava institucionalne odnose sa pojedinim vjerskim zajednicama. Jedina iznimka je vojno svećenstvo osigurano od strane lokalne vjerske zajednice i suradnja sa crkvenim i židovskim organizacijama po pitanjima izbjeglica i prava na azil. Kantoni su kompetentni i odgovorni za regulaciju odnosa između države i religije.
Odnos između države i religije je duboko ukorijenjen u Švicarskoj .Do osnivanja moderne švicarske države 1848, taj odnos između državnih i religioznih vlasti bio je veoma blizak u različitim kantonima. Katolička crkva i crkva evanđelističke reforme bile su državne crkve u mnogim kantonima. Još i danas veza između države i te dvije crkve je prisutna u većini kantona. Samo kantoni Ženeva i Neuchatel su jasno razdvojili Državu i Crkvu.
Kršćanske crkve veoma aktivno sudjeluju u demokratskim odlukama u Švicarskoj. One se uključuju u materiju ljudskih prava I angažiraju se prilikom zauzimanja socijalnih I etičkih stavova. U svjetlu vlastitog iskustva u pogledu religioznih sloboda, one se isto tako angažiraju, zadnjih godina ,u korist vjerske tolerancije prema osobama koje pripadaju drugim vjerskim zajednicama.
Javno priznate vjerske zajednice
U Švicarskoj, odnos između Države i Crkve ima oblik priznavanja vjerskih zajednica kao korporacija sa javnom pravima, poznate kao državne crkve
Katolička I crkva evanđelističke reforme su svugdje javno priznate (osim u GE I NE)
Kantoni Zurih, Bern, Luzern, Solothurn, Basel –Stadt, Basel-Landschaft, Schafhaussen, St. Gallen i Aargau također priznaju kršćansko katoličku crkvu kao državnu crkvu.
Kantoni Bern, Fribourg, Basel-Stadt I St. Gallen daju također i židovskoj vjerskoj zajednici javni pravni status.
Kantoni Zurich, Bern, Obwalden, Nidwalden, Glarus, Basel-Landschaft, Schafhaussen, Appenzell Innerhoden, Aarau, Ticino, Valais I Jura daju isto tako I drugim vjerskim zajednicama mogućnost da budu priznate. Iako su mnogi kantoni kroz svoje ustave olakšali pristup pravnog javnog priznavanja, nijedna religiozna zajednica izvan katoličko židovskog spektra nije to priznavanje dobila.
Prava i dužnosti u vezi sa priznavanjem
Različita prava i dužnosti su vezana uz priznavanje javnih prava. Pored prava na prikupljanje poreza, državne crkve imaju pravo na olakšan pristup javnim infrastrukturama (škole, bolnice, zatvori, i sl.)
Priznavanje javnih prava je također vezano uz posebne uslove. Potrebna je demokratska forma organizacije, poštivanje principa pravne države, priznavanje vjerskih sloboda i financijska transparetnost.
Nepriznate religiozne zajednice
Sve ostale nepriznate religiozne zajednice- naročito muslimanske organizacije, hinduističke, budističke, slobodne crkve, itd- podliježu privatnom pravu. One se moraju organizirati kao udruženja ili fondacije.
Osim priznavanja javnih prava tim korporacijama , kantoni Zurich i Basel-Stadt također predviđaju, za religijske zajednice od posebne važnosti, pojednostavljenu varijantu službenog priznavanja.U tom slučaju religiozne zajednice se organiziraju prema privatnom pravu, ali su više podržane od strane državnih institucija i mogu obavljati određene zadatke u ime države. U kantonu Zurich Izraelska vjerska općina i Židovska liberalna općina su priznate na taj način.
O temi: Osnova priznavanja javnih prava